241 
ere lange, næsten cylindriske og udspringe omtrent fra Midten 
af Bladpladens underste Flade, saa at Bladene frembyde et 
smukt Exempel paa et skjolddannet Blad Henimod deres 
Basis blive Stilkene pludseligt bredere og fladere, og Blad- 
arrene ere i Overensstemmelse hermed omtrent halvmaane- 
dannede. 
De omtalte Bladrosetter dannes i Reglen af 4- 8 Blade 
paa forskjellige Udviklingstrin; de yderste (ældste) afleddes 
efterliaanden som nye udvikles indvendigt fra, saa at Antallet 
af grønne Blade vedbliver at være omtrent det samme under 
denne Periode. Man skulde nu vente at finde talrige Bladår 
paa Knolden ved Grunden af de friske Blade, men dette er 
dog ikke Tilfældet; undertiden finder man vel et Par, men 
som oftest ingen. Grunden hertil er den, at Rødderne stadigt 
bryde frem, saasnart der dannes et Bladår, og bestandigt 
slutte sig tæt op til Basis af de friske Blade, et Forhold, 
som jeg senere nærmere kommer til at omtale. 
Foruden de her omtalte mere udviklede Individer finder 
man, som allerede nævnt, samtidigt en Mængde andre, der 
heller ikke have blomstret og som tillige ere mindre og yngre, 
men af meget forskjellig Størrelse indbyrdes. Fig. 13 frem- 
stiller i naturlig Størrelse et af de mindste Exemplarer, som 
man kan finde; imellem dette og de først beskrevne Exem- 
parer findes alle mulige Mellemformer. Afseet fra den 
absolute Størrelse og fra den Omstændighed, at de skjold- 
formede Blade endnu ikke ere rundtakkede, er der imid- 
) Jeg har omtalt disse rosetstillede Blade noget udføiligere end 
det var nødvendigt i denne Sammenhæng, fordi de fleste For- 
fattere have overseet dem eller givet en unoiagtig Beskrivelse 
af dem. Saaledes sige f. Ex. Grenier og Godron (Flore de 
France, I, p. 630) at »Rodbladene« ere »nyreformet-afrundede 
og halvt skjoldformede« , hvilket ikke stemmer med Virkelig- 
heden. Det er rimeligt, at disse Forfattere, saavelsom de øv- 
rige, der udtrykke sig paa samme Maade, kun have undersøgt 
Planten under Blomstringen , paa hvilken Tid man ganske vist 
kun finder Blade af den angivne Form; de egentlige »Rod- 
blade« (de rosetstillede Blade med uudviklede Ledstykker) ere 
nemlig allerede for Blomstringen henvisnede og affaldne. 
